Joseph Mercola

Joseph Mercola (s. 1954) on yhdysvaltalainen osteopaatti, lääkäri ja vaihtoehtoisiin hoitomuotoihin keskittynyt yrittäjä.One Of The Most Influential Voices In Vaccine Misinformation Is A Doctor NPR 8.8.2021, viitattu 8.8.2024 Brendan Pierson, Google sued by anti-vax doctor over YouTube ban Reuters 30.9.2022, viitattu 8.8.2024 Joseph Mercola Conspiracy Watch, viitattu 8.8.2024 Hän on osallistunut rokotekriittiseen aktivismiin ja on Reutersin mukaan johtava vaikuttaja Yhdysvaltain rokotevastaisessa liikkeessä. Mercola on kirjoittanut muun muassa kirjat The Great Bird Flu Hoax ja The Truth About COVID-19: Exposing the Great Reset, Lockdowns, Vaccine Passports, and the New Normal: Why We Must Unite in a Global Movement for Health and Freedom (Ronnie Cumminsin kanssa).Jonathan Jarry, The Upside-Down Doctor Office for Science and Society - McGill University 4.6.2021, viitattu 8.8.2024 Mercola varttui Chicagossa. Hän valmistui Illinoisin yliopistosta ja Chicago College of Osteopathic Medicinesta.Adam Manno, The Notorious Anti-Vax Doc Giving Alex Jones a Run for His Money The Daily Beast 22.8.2022, viitattu 8.8.2024 Mercola piti alun perin klinikkaa Chicagon ulkopuolella. Vuonna 1997 hän perusti nettisivustonsa, jonka menestys osoittautui niin suureksi, että hän lopetti potilaiden tapaamisen vuonna 2009.Neena Satija, Lena H. Sun, A major funder of the anti-vaccine movement has made millions selling natural health products The Washington Post 20.12.2019, viitattu 8.8.2024 Mercola oli 2000-vuosikymmenen puolessavälissä siirtymässä kasvavissa määrin kaupallisen toiminnan pariin. Hän on johtanut liiketoimintaa Cape Coralissa Floridassa. Vuosina 2005 ja 2006 Yhdysvaltain elintarvike- ja lääkevirasto varoitti Mercolaa, koska hän väitti kookosöljyn ja muiden tuotteiden estävän tai hoitavan sydänsairautta, syöpää ja muita tauteja. Yhdysvaltain elintarvike- ja lääkevirasto kertoi, että monia tuotteita voi kuitenkin markkinoida ravintolisinä. Mercola lisäsikin sivustolleen merkinnän siitä, että tuotteiden tarkoitus ei ole todeta, hoitaa, parantaa tai ennaltaehkäistä mitään sairautta. Vuonna 2011 Mercola sai jälleen varoituksen elintarvike- ja lääkevirastolta, koska hän oli väittänyt lämpökuvauksen olevan mammografiaa sensitiivisempi rintasyövän havaitsemisessa. Elintarvike- ja lääkevirasto myös uhkasi häntä rangaistusmaksulla, ellei väitettä peruta. Mercola lopetti sittemmin lämpökuvauksen tarjoamisen. Vuonna 2016 hän korvasi Yhdysvaltain kauppakomission tekemän valituksen jälkeen lähes 2,6 miljoonaa dollaria yli 1 300:lle ihmiselle, jotka olivat ostaneet solariumlaitteita, joiden Mercola väitti vähentävän ihosyövän riskiä. Kauppakomissio toi esiin, että tuote voisi tosiasiallisesti lisätä ihosyövän riskiä. Mercola lopetti tuotteen myymisen, mutta tämä, kuten myös lämpökuvauksen markkinoinnista luopuminen, johtui hänen mukaansa poliittisesta paineesta. Vuonna 2019 The Washington Postin selvityksessä kerrottiin Mercolan järjestönsä kautta rahoittaneen rokotevastaista National Vaccine Information Center -järjestöä 2,98 miljoonalla dollarilla vuodesta 2009 saakka. == Toiminta koronapandemian aikana == Mercola on kannattanut koronapandemiaan ja muihin terveyshaasteisiin vastaamista luontaistuotteilla, D-vitamiinilla ja ruokavaliolla ennemmin kuin rokotuksilla ja koululääketieteen keinoilla. Hän kannattaa ivermektiinin käyttöä koronavirusinfektion hoidossa. Hän kirjoitti koronapandemiasta Ronnie Cumminsin kanssa kirjan, josta tuli Amazonista bestseller. Kirjan mukaan pandemian puhkeaminen ei ollut vahinko eivätkä koronavirustestit ja -hoidot ole luotettavia. Kirjassa väitettiin, että koronatoimet jäisivät pysyviksi. Alex Jonesin ohjelmassa Mercola väitti koronarokotteiden tulevan tappamaan enemmän ihmisiä kuin sairaus itse. Center for Countering Digital Haten ja Anti-Vax Watchin raportissa esitettiin vuonna 2021, että 65 % Facebookin ja Twitterin rokotevastaisesta disinformaatiosta oli lähtöisin kahdeltatoista henkilöltä, joista Mercola oli näkyvin. Hänellä oli sosiaalisen median alustoilla yhteensä yli 3,6 miljoonaa seuraajaa. Raportissa The Disinformation Dozen -nimellä kutsuttuun ryhmään kuuluvaksi nimettiin myös Mercolan elämänkumppani Erin Elizabeth.Joonas Lehtonen, Valtaosa verkon rokotehuuhaasta on lähtöisin 12 ihmiseltä – joukossa John F. Kennedyn veljenpoika Iltalehti 30.3.2021, viitattu 8.8.2024 Mercolan Youtube-tili poistettiin 29. syyskuuta 2021 ilman etukäteisilmoitusta. Mercola vaati liittovaltion oikeusistuimelta San Franciscossa korvauksia ja Googlen määräämistä palauttamaan Youtube-tili. Hän katsoi Youtuben rikkoneen omia käyttöehtojaan. The New York Times Presents -sarjassa esitettiin vuonna 2022 Mercolaa käsittelevä dokumentti Superspreader.Dr. Joseph Mercola: The Misinformation ’Superspreader’ The New York Times 7.10.2022, viitattu 8.8.2024 == Lähteet == Luokka:Yhdysvaltalaiset lääkärit Luokka:Yhdysvaltalaiset salaliittoteoreetikot Luokka:Vuonna 1954 syntyneet Luokka:Elävät henkilöt